  Анжелика Тихонова корреспондент Поволжьеысь финн-угор калыкъёслэн лулчеберетъёссыя центр Быдӟым Атыкай ожын вормонлы 75 ар тырмонлы сӥзем финн-угор кылъёсын «Война на всех одна» акци ялӥз. Со сярысь ужъюртлэн пресс-службаез ивортэ. Акци туэ 15-тӥ толшорысен 9-тӥ куартолэзёзь кыстӥськоз. Ужрадэ вань мылкыд карисьёс пыриськыны быгато. Со понна мерлыко вотэсъёсысь ас бамъёсы (ВКонтакте, Одноклассники, Instagram) #ВойнаНаВсехОдна хештеген видеоролик поттоно. Акцие пыриськись финн-угор кылын Быдӟым Атыкай ожлы сӥзем кылбур яке кылбурлэсь люкетсэ лыдӟыны кулэ. Вань куронъёсын чӧлсконпусъя тодматскыны луэ. Ужрад Быдӟым Атыкай ож, калыкмылэн ожын но ужын геройлыко тыршемез сярысь тодонлыкез юнматон, соосын данъяськон мылкыд пыӵатон вылысь радъяське. Ужрадэ пыриськисьёслы сертификатъёс сётозы Тегъёс: Мерлык Удмуртия удмуртъёс удмурткыл БыдӟымАтыкайож финн-угоркалыкъёс  